Diari Oficial de la Generalitat Valenciana


Sumari del DOGV 9453, del 20-10-2022 (2022/9146)

RESOLUCIÓ de 4 d'octubre de 2022, del Protectorat de Fundacions de la Generalitat, per la qual es fa públic l'extracte d'una resolució de la Direcció General de Modernització i Relacions amb l'Administració de Justícia, relativa a la inscripció en el Registre de Fundacions de la Comunitat Valenciana de noves entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9453

Data del DOGV
:   20-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9146


Data del document
:   04-10-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 4 d'octubre de 2022, del Protectorat de Fundacions de la Generalitat, per la qual es fa públic l'extracte d'una resolució de la Direcció General de Modernització i Relacions amb l'Administració de Justícia, relativa a la inscripció en el Registre de Fundacions de la Comunitat Valenciana de noves entitats. [2022/9146]  
  
La Direcció General de Modernització i Relacions amb l'Administració de Justícia ha dictat la resolució següent:  
- Resolució de 18 de juliol de 2022, de la directora general de Modernització i Relacions amb l'Administració de Justícia, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana Asfplant, amb el número 657V, i classificar-la amb caràcter mediambiental (50) sota la tutela del Protectorat que exerceix la Generalitat. El domicili de la Fundació queda establit a València, carrer Guillem de Castro número 79, planta quarta, de València (46229).  
Fins i activitats:  
«La Fundació té per objecte la promoció de la protecció del medi ambient i el foment del sector verd, i persegueix els fins següents:  
  
- Instar les autoritats i organismes públics a la concentració d'ajudes, subvencions i col·laboracions, tant en l'àmbit econòmic com en l'humà per al bon fi de l'objecte de la Fundació, així com prestar en tot moment l'ajuda i col·laboració necessàries a aquests.  
  
- Aconseguir i promoure la plena consideració i reconeixement de la necessitat de protegir el medi ambient i la natura.  
- Instar les autoritats que extremen el seu zel en la prevenció i sanció dels actes perjudicials contra el medi ambient, vigilant l'estricte compliment de les lleis vigents sobre aquest tema.  
- Propiciar un canvi d'actitud cap al medi ambient i la natura a través de l'educació i la conscienciació, per a aconseguir estil de vida respectuós amb el medi ambient.  
- Protecció del medi ambient i el seu foment a través del desenvolupament i millora dels espais verds urbans.  
- Desenvolupament del programa Viles en flor en tot el territori de la Comunitat Valenciana.  
- Divulgació dels beneficis dels usos de les plantes.  
- Treballs de recerca, màrqueting, docència de la protecció i conservació del medi ambient.  
- Organització de concursos i certàmens per a promoure la millora dels espais verds.  
- Proposem estratègies i actuacions en àmbits diversos de les polítiques de sostenibilitat i responsabilitat social.  
  
Article 7. Activitats fundacionals  
La Fundació per a la consecució dels citats fins, pot realitzar les activitats següents:  
- Dur a terme campanyes de conscienciació ciutadana.  
- Creació de mitjans propis de divulgació i informació, com a circulars, butlletins, revistes, etc., i utilització dels altres mitjans de comunicació social, com premsa, ràdio, televisió, internet, a fi de donar la màxima divulgació a les activitats i fins de la fundació.  
- Conferències, cursos i tallers.  
- Concerts i exposicions  
- Gales benèfiques  
- Actes informatius  
- Campanyes publicitàries  
- Micromecenatge  
- Participar en programes nacionals i europeus de voluntariat i cooperació  
- Realitzar totes aquelles tasques subordinades o accessòries a l'activitat principal  
- Exercir les activitats econòmiques precises per al compliment dels fins  
- I de manera genèrica dur a terme quantes actuacions siguen conduents al millor assoliment dels seus fins.  
Correspon al Patronat de la Fundació determinar la manera com s'haurien de complir els fins enumerats en aquest article».  
  
Beneficiaris:  
«1. L'actuació de la Fundació haurà de beneficiar col·lectivitats genèriques de persones.  
2. Sempre que siga precisa la delimitació de beneficiaris, en casos com ara atorgament de beques o finançament de projectes, per exemple, la Fundació dispensarà tals prestacions a les persones físiques o jurídiques nacionals o estrangeres que, segons el parer del Patronat, siguen mereixedores de rebre-les. En l'elecció dels beneficiaris el Patronat actuarà sempre amb criteris d'imparcialitat i no discriminació, i els designarà entre les persones que reunisquen les circumstàncies següents:  
  
a) Que formen part del sector atés per la Fundació.  
b) Que demanda la prestació o servei que la Fundació puga oferir.  
  
c) Que siguen creditors de les prestacions per raó dels seus mèrits, capacitat, necessitat o conveniència.  
d) Que complisquen altres requisits que, complementàriament, puga acordar el Patronat, específics per a cada convocatòria.  
3. Ningú podrà al·legar ni individualment ni col·lectivament davant la Fundació cap dret al gaudi dels seus beneficis, abans que foren concedits, ni imposar la seua atribució a persones determinades».  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 4 d'octubre de 2022.- La secretària autonòmica de Justícia i Administració Pública (p. d. R 02.08.2019; DOGV 8606, 05.08.2019): Isabel Gemma Fajardo García.